Viji Penkoottu

Viji Penkoottu ( Kozhikode, India, 1968) Indiako emakumeen lan eskubideen aldeko ekintzailea da. 2018an BBC-k 100 emakume eraginkorrenen artean aukeratu zuen.

 Bizitza 
Ogibidez jostuna, 2009an hasi zen aktibismoan, lan egiten zuen kaleko emakumeek, batez ere kaleko saltzaileek, zituzten arazoen berri izan zuenean. Gizonezko langileek ez bezala, emakumezko langileek ez zuten eskubiderik komunak lanegun osoan erabiltzeko, eta, ondorioz, gernu-infekzioak izaten zituzten behin eta berriz.

Gertaera horren aurrean Penkootuk-ek bere erakundea sortu zuen, Asangaditha Meghala Thozhilali Union (AMTU), ordura arte antolatu barik zeuden langile guzti horiek biltzeko. Hortik aurrera elkarretaratzeak deitu zituzten, euren kexak eta aldarrikapenak jasotzeko asmoz. Komunen erabilera debekatzeaz gain, horietako asko egun osoan zutik egoteko beharraz kexatzen ziren, askotan egunean 10 ordu baino gehiago egoten baitziren.

2018. urtean eta "esertzeko eskubidearen" aldeko bederatzi urteko borrokaren ondoren, emakumeentzako ingurune segurua legez bermatzea lortu zuen, 10 ordu baino gutxiagoko lanaldiak eta etenaldiak egiteko eta esertzeko eskubidea, besteak beste. Horren ostean, soldata berdintasunaren alde borrokatzen jarraitu zuen, baita jazarpen psikosoziala kontrolatu eta langileen kontzientzia hartzearen alde.

 Erreferentziak 

 Kanpo estekak 

 Penkoottu Media Collective

Kategoria:1968ko jaiotzak
Kategoria:Indiako aktibistak
Kategoria:Gizabanako biziak
Kategoria:Emakumea
Kategoria:Emakume aktibistak